กลายเป็นร้านอาหารที่มาทานได้บ่อยๆ เนื่องจากเมนูมีหลากหลายและแปลกดี
ยำบก เป็นจานแรกที่ทานที่นี่แล้วติดใจ เพราะเป็นเส้นใหญ่ ยำมาแบบแห้งๆ โป๊ะด้วยผักกาดหอม กะหล่ำปลีซอยและหมูย่าง รสชาติถือว่าใช้ได้เลย
อีกจานที่ชอบคือขนมจีนซาวน้ำ เมนูนี้หาทานยากนะ กะทิของที่นี่ข้นดี คลุกทานกับสับปะรด ขิงซอย กระเทียมซอยแว่น กุ้งแห้ง และที่แปลกคือลูกชิ้นปลา แต่พอทานคู่กับพริกในน้ำปลา ซึ่งก็ถือว่าแปลกไปอีก กลับกลายเป็นว่ารสชาติเข้ากันได้ดีมากๆ
จานสุดท้ายคุณภรรยาลองสั่งมาทานครั้งแรก บอกรสชาติพอได้
บอกเลยร้านนี้กลับมาทานอีกแน่นอนครับ